
                              FELHÍVÁS!

BURSA HUNGARICA FELSŐOKTATÁSI ÖNKORMÁNYZATI ÖSZTÖNDÍJPÁLYÁZAT 2027

Pusztavacs Község Önkormányzata a Kulturális és Innovációs Minisztériummal együttműködve 2027. évre kiírja a Bursa Hungarica Felsőoktatási Önkormányzati Ösztöndíjpályázatot. A pályázat célja az esélyteremtés érdekében a hátrányos helyzetű, szociálisan rászoruló fiatalok felsőoktatásban való részvételének támogatása.

Az ”A” típusú pályázatra azok az Önkormányzat területén állandó lakóhellyel rendelkező hallgatók jelentkezhetnek, akik felsőoktatási intézményben (felsőoktatási hallgatói jogviszony keretében) teljes idejű (nappali munkarend) alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, osztatlan képzésben vagy felsőoktatási szakképzésben folytatják tanulmányaikat.

A pályázatbeadáshoz az EPER-Bursa rendszerben egyszeri pályázói regisztráció szükséges, melynek elérése: https://emet.gov.hu/bursa-2027-a-felhivas-palyazok-reszere/ 

Azok a pályázók, akik a korábbi pályázati évben regisztráltak a rendszerben, már nem regisztrálhatnak újra, ők a meglévő felhasználónév és jelszó birtokában léphetnek be az EPER-Bursa rendszerbe. Amennyiben jelszavukat elfelejtették, az „Elfelejtett jelszó” funkcióval kérhetnek új jelszót. A pályázói regisztrációt vagy a belépést követően lehetséges a pályázati adatok feltöltése a csatlakozott önkormányzatok pályázói részére. A pályázati űrlapot minden évben újra fel kell tölteni! 
Csatolandó mellékletek: 
· Felsőoktatási intézmény által kitöltött eredeti hallgatói jogviszony igazolás a 2026/2027 tanév első félévéről.
· Igazolás a pályázó és a pályázóval egy háztartásban élők egy főre jutó havi nettó jövedelméről.
A pályázat csak a pályázati kiírásban meghatározott csatolandó mellékletekkel együtt érvényes. A pályázati kiírásban meghatározott valamely melléklet hiányában a pályázat formai hibásnak minősül.

A PÁLYÁZAT BENYÚJTÁSI HATÁRIDEJE: 2026. november 5.

A pályázatokat az EPER Bursa rendszerben kitöltve, véglegesítve, onnan kinyomtatva, aláírva, a szükséges mellékletekkel ellátva postai úton vagy személyesen a Pusztavacs Község Önkormányzat szociális irodáján lehet benyújtani – 2378 Pusztavacs, Béke tér 10.
Kérdéssel/kéréssel kapcsolatosan az önkormányzat szociális irodája készséggel áll rendelkezésre. 

Pusztavacs, 2026.09.28.			

